laion/Wikipedia-Exotic huggingface dataset:
প্রেরিতগণ

প্রেরিতগণ (ইংরেজি: Apostles, প্রাচীন গ্রিক: ἀπόστολος, আরামীয়: ܬܪܥܣܪ ܫܠܝܚ̈ܐ‎, আরবি: التلاميذ الإثنا عشر; প্রেরিতবর্গ, বারো প্রেরিত, বারো শিষ্য বা শুধু বারো নামেও পরিচিত) ছিলেন খ্রীষ্টীয় ধর্মতত্ত্ব ও মণ্ডলীতত্ত্বে নূতন নিয়ম অনুসারে যীশুর প্রাথমিক শিষ্যগণ। খ্রীষ্টীয় ধর্মতত্ত্বের পাশাপাশি ইসলামি ধর্মতত্ত্বও পবিত্র কোরআন অনুসারে প্রেরিতদের হাওয়ারি (আরবি: الحواريون‎, প্রতিবর্ণীকৃত: al-ḥawāriyyūn) হিসেবে স্বীকৃতি দেয়। খ্রীষ্টীয় ১ম শতাব্দীতে যীশুর জীবন ও পরিচর্যার সময় প্রেরিতগণ ছিলেন তাঁর সবচেয়ে কাছের অনুসারী এবং যীশুর সুসমাচারের বাণীর প্রারম্ভিক শিক্ষক। চারটি আনুশাসনিক সুসমাচার অনুসারে বারো প্রেরিত হলেন: প্রেরিত পিতর প্রেরিত আন্দ্রিয় সিবদিয়ের পুত্র যাকোব প্রেরিত যোহন প্রেরিত ফিলিপ প্রেরিত বর্থলময় প্রেরিত থোমা প্রেরিত মথি আল্‌ফেয়ের পুত্র যাকোব প্রেরিত যিহূদা থদ্দেয় প্রেরিত শিমোন ঈষ্করিয়োতীয় যিহূদা প্রেরিতগণকে নিযুক্তকরণ হল যীশুর পরিচর্যার একটি পর্ব যা সকল সংক্ষেপিত সুসমাচারে আবির্ভূত হয়: মথি ১০:১–৪, মার্ক ৩:১৩–১৯ ও লূক ৬:১২–১৬। এটি যীশুর শিষ্যদের মধ্য থেকে দ্বাদশ প্রেরিতের প্রাথমিক মনোনয়নকে নির্দেশ করে। সাধু লূক লিখিত সুসমাচার অনুসারে: সেই সময়ে তিনি একদা প্রার্থনা করণার্থে বাহির হইয়া পর্বতে গেলেন, আর ঈশ্বরের নিকটে প্রার্থনা করিতে করিতে সমস্ত রাত্রি যাপন করিলেন। পরে যখন দিবস হইল, তিনি আপন শিষ্যগণকে ডাকিলেন, এবং তাঁহাদের মধ্য হইতে বারো জনকে মনোনীত করিলেন, আর তাঁহাদিগকে ‘প্রেরিত’ নাম দিলেন— শিমোন, যাঁহাকে তিনি পিতর নামও দিলেন, ও তাঁহার ভ্রাতা আন্দ্রিয়, এবং যাকোব ও যোহন, এবং ফিলিপ এবং বর্থলময়, এবং মথি ও থোমা, এবং আল্‌ফেয়ের [পুত্র] যাকোব ও উদ্‌যোগী আখ্যাত শিমোন, যাকোবের [পুত্র] যিহূদা, এবং ঈষ্করিয়োতীয় যিহূদা, যে তাঁহাকে [শত্রুহস্তে] সমর্পণ করে।  —লূক ৬:১২–১৬ সাধু মথি লিখিত সুসমাচারে এই ঘটনাটি যীশু কর্তৃক একজন শুষ্কহস্ত লোককে আরোগ্যদানের অলৌকিক কাজটির কিছুক্ষণ পূর্বে সংঘটিত হয়। সাধু মার্ক ও লূক লিখিত সুসমাচারে এটি যীশুর অলৌকিক কার্যাবলির পরে অনুষ্ঠিত হয়। Historical Dictionary of Prophets In Islam And Judaism, Brandon M. Wheeler, Disciples of Christ: "Islam identifies the disciples of Jesus as Peter, Philip, Andrew, Matthew, Thomas, John, James, Bartholomew, and Simon" ""Apostle", Britannica.com"। ৩ জুন ২০২০ তারিখে মূল থেকে আর্কাইভ করা। সংগ্রহের তারিখ ২৪ মে ২০২০।  Riley, Harold. 1992. The First Gospel. আইএসবিএন ০-৮৬৫৫৪-৪০৯-৩. p. 47. Mills, Watson E., and Roger Aubrey Bullard. 1998. Mercer Dictionary of the Bible. আইএসবিএন ০-৮৬৫৫৪-৩৭৩-৯. p. 48 New International Version, online at Bible gateway ওয়েব্যাক মেশিনে আর্কাইভকৃত ১০ ফেব্রুয়ারি ২০১৯ তারিখে Strauss, David Friedrich. 1860. The Life of Jesus. Published by Calvin Blanchard. p. 340.
ভিডিও গেমের উপর ভিত্তি করে উপন্যাসগুলির তালিকা

নীচে ভিডিও গেমের উপর ভিত্তি করে উপন্যাসগুলির একটি তালিকা রয়েছে। ভিডিও গেম সম্পর্কিত বইয়ের তালিকা ভিডিও গেমের উপর ভিত্তি করে কমিকের তালিকা
ব্যাংকক ডেঞ্জারাস (২০০৮-এর চলচ্চিত্র)

ব্যাংকক ডেঞ্জারাসা (ইংরেজি: Bangkok Dangerous) হচ্ছে ২০০৮ সালে মুক্তিপ্রাপ্ত একটি অপরাধ চলচ্চিত্র। এটির চিত্রনাট্য লিখেছেন ও পরিচালনা করেছেন প্যাং ভ্রাতৃদ্বায়, এবং মূল ভূমিকায় অভিনয় করেছেন অভিনেতা নিকোলাস কেজ। এটি একই নামের ও পরিচালকের নির্মিত ১৯৯৯ সালে মুক্তিপ্রাপ্ত ছবিটির পুনঃনির্মাণ। এটি একটি থাই চলচ্চিত্র, যার পুনঃনির্মাণ স্বত্ত্ব কিনে নিয়েছে নিকোলাস কেজের প্রযোজনা প্রতিষ্ঠান স্যাটার্ন ফিল্মস। এটি ব্যাংককে "বিগ হিট ইন ব্যাংকক" নামে পরিচিত, এবং সেই সাথে "টাইম টু কিল" নামেও। থাইল্যান্ডের রাজধানী ব্যাংককে ২০০৬ সালের আগস্ট মাসে এ ছবির চিত্রায়নের কাজ শুরু হয়। এই ছবি নির্মাণে অর্থসংস্থান করে ইনিশিয়াল এন্টারটেইনমেন্ট গ্রুপ। এই সংস্থা লায়ন্স গেটের সাথে যৌথভাবে ছবিটির উত্তর আমেরিকা পরিবেশন স্বত্ত্ব ক্রয় করে। ৫ সেপ্টেম্বর, ২০০৮-এ চলচ্চিত্রটি উত্তর আমেরিকায় মুক্তি পায়। Fleming, Michael (জুন ৬, ২০০৬)। ""Cage's 'Dangerous' liaison""। Variety। Reed Business Information। সংগ্রহের তারিখ আগস্ট ৭, ২০০৬।  "Nicolas lands in Bangkok for Pang brothers movie"। Agence France-Press। আগস্ট ২২, ২০০৬। নভেম্বর ১৮, ২০০৭ তারিখে মূল থেকে আর্কাইভ করা। সংগ্রহের তারিখ আগস্ট ২৪, ২০০৬।  "Stickman Weekly 20/8/2006"। Stickmanbangkok.com। আগস্ট ২০, ২০০৬। সংগ্রহের তারিখ আগস্ট ২১, ২০০৬।  "Thai filmmakers hope remakes will lure overseas audiences"। Channel NewsAsia। Agence France-Presse। জুলাই ২০, ২০০৭। সংগ্রহের তারিখ জুলাই ২০, ২০০৭।  "Lionsgate Acquires Cage's Bangkok Dangerous"। Comingsoon.net। ফেব্রুয়ারি ৭, ২০০৮। সংগ্রহের তারিখ জুলাই ২১, ২০০৯।  ব্যাংকক ডেঞ্জারাস - প্রাতিষ্ঠানিক ওয়েবসাইট ইন্টারনেট মুভি ডেটাবেজে ব্যাংকক ডেঞ্জারাস (ইংরেজি) রটেন টম্যাটোসে ব্যাংকক ডেঞ্জারাস (ইংরেজি) বক্স অফিস মোজোতে ব্যাংকক ডেঞ্জারাস (ইংরেজি) অলমুভিতে ব্যাংকক ডেঞ্জারাস (ইংরেজি)
গোলাম রাব্বানী (নেত্রকোণার রাজনীতিবিদ)

গোলাম রাব্বানী বাংলাদেশের নেত্রকোণা জেলার রাজনীতিবিদ যিনি নেত্রকোণা-২ আসনের সংসদ সদস্য ছিলেন। গোলাম রাব্বানী নেত্রকোণা জেলায় জন্মগ্রহণ করেন। গোলাম রাব্বানী ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে নেত্রকোণা-২ আসন থেকে সংসদ সদস্য নির্বাচিত হন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।
শুভডাঙ্গা ইউনিয়ন

শুভডাঙ্গা বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন। শুভডাঙ্গা ইউনিয়নের আয়তন ৬,০৩৪ একর (২৪.৪২ বর্গকিলোমিটার)। শুভডাঙ্গা ইউনিয়ন বাগমারা উপজেলার আওতাধীন ৯ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। ২০০১ সালের আদমশুমারি অনুযায়ী শুভডাঙ্গা ইউনিয়নের মোট জনসংখ্যা ২৩৫৭৯ জন, যার মধ্যে ১২০৩০ জন পুরুষ ও ১১৫৪৯ জন মহিলা। ২০০১ সালের আদমশুমারি অনুযায়ী শুভডাঙ্গা ইউনিয়নের সাক্ষরতার হার ৪২.৪৭%। বাগমারা উপজেলা রাজশাহী বিভাগ রাজশাহী জেলা "বাগমারা উপজেলা - বাংলাপিডিয়া"। bn.banglapedia.org। সংগ্রহের তারিখ ২০২০-০৯-১১।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  দাপ্তরিক ওয়েবসাইট
পার্বতী প্রসাদ বড়ুয়া

পার্বতী প্রসাদ বড়ুয়া (অসমীয়া: পাৰ্ৱতী প্ৰসাদ বৰুৱা) আসামের সাহিত্য জগতের একজন উজ্জ্বল তারকা। তিনি গীতিকবি নামে বিখ্যাত। তিনি একাধারে কবি, নাট্যকার ও গীতিকার। অসমীয়া চলচ্চিত্র জগতের সহিত তার ঘনিষ্ঠ সম্পর্ক ছিল। ১৯৮০ সালে তিনি রূপহী চলচ্চিত্র নির্মাণ করেছিলেন। এটি ছিল তার চতুর্থ চলচ্চিত্র। তিনি অনেক চলচ্চিত্রে অভিনয় করেছেন। ছাত্রাবস্থায় তিনি খুপিতরা নামক আলোচনা পত্রিকা হাতেলিখে প্রকাশ করতেন। খুপিতরা বন্ধ হওয়ার পর তিনি ও তার ভাই মোক্ষদা প্রসাদের সাথে ঘর-জেউতি প্রকাশ করতেন। তিনি ১৯৬১ সালে গোয়ালপাড়ায় অনুষ্ঠিত অসম সাহিত্য সভার সঙ্গীত সন্মিলনে সভাপতিত্ব করেছিলেন। পার্বতী প্রসাদ বরুবার পূর্বপূরুষ ছিলেন কৃষ্ণদাস। তিনি বর বারভুইয়ার লহকর ভুইয়ার ফৈদের সন্তান ছিল। চন্দ্রকান্ত সিংহ দিনে কৃষ্ণকান্ত ভড়ালী বরুয়া ও তার পুত্র যাদুরাম বর ভাণ্ডার বিষয়া উপাধি পেয়েছিলেন। শীর্ণদেহর জন্য তাঁকে লেরেলি ডেকা বরুয়া বলে সবাই ডাকতেন। যাদুরাম ডেকা বরুয়া ব্রিটিশ আমলে মনসুপ ও সদরামিন উপাধি পেয়েছিলেন। কৃষ্ণকান্ত বরুয়ার দুইজন পুত্র ক্রমে যাদুরাম ও দুর্গাপ্রসাদ। দুর্গাপ্রসাদের তিনজন পুত্র ক্রমে রাধিকাপ্রসাদ, ভবানীপ্রসাদ ও তারিণিপ্রসাদ। রাধিকাপ্রসাদ ১৮৯৮ শকাব্দে যোড়হাটের বিষ্ণুরাম বরুয়ার দ্বিতীয় কন্যা হিমলা বরুয়াকে বিবাহ করেন। ১৯০৪ সালে ১৯শে আগস্ট তারিখে শিবসাগর জেলায় রাধিকাপ্রসাদের ঔরসে ও হিমলা বরুয়ার গর্ভে পার্বতী প্রসাদ বরুয়ার জন্মলাভ করেন। তার ভাই-বোনদের নাম ক্রমে ভগবতী প্রসাদ বরুয়া, কমলা প্রসাদ বরুয়া, কমলা প্রসাদ বরুয়া, কামাখ্যা প্রসাদ বরুয়া, মোক্ষ প্রসাদ বরুয়া, সুধালতা ও প্রতিমা। তার পিতা অসম কাউন্সিলের সদসভ ছিলেন ও তিনি রায় সাহবে উপাধি পেয়েছিলেন। ১৯৩৪ সালে তিনি পদ্মকুমারী বরুয়াকে বিবাহ করেন। তাঁদের সন্তানের নাম সান্ত্বনা বরুয়া ও প্রণবিরাম বরুয়া।
শহীদপাড়া বধ্যভূমি

শহীদপাড়া পাবনার ঈশ্বরদী উপজেলার বাঘাইলে অবস্থিত। বাংলাদেশের মুক্তিযুদ্ধ চলাকালে ২৩ এপ্রিল, ১৯৭১ তারিখে পাকিস্তান সেনাবাহিনীর আক্রমণে শহীদপাড়া বধ্যভূমিতে নিহত হন ২৩ জন বাঙালি। এ হত্যাযজ্ঞ থেকে পালিয়ে প্রাণে বাঁচেন আলতাব আলী। ১৫ ডিসেম্বর, ২০০৯ তারিখে দৈনিক প্রথম আলোয় প্রকাশিত "বধ্যভূমি থেকে ফেরা তাঁরা চারজন" রিপোর্টে বলা হয়, তিনি (আলতাব আলী) জানান, রাত তিনটায় পাকিস্তানি সেনারা অতর্কিত এসে এলাকা ঘিরে ফেলে। এ সময় অনেকে পালিয়ে যায়, কয়েকজন পালানোর চেষ্টা করলে রাজাকার সবুর আলী কৌশলে সবাইকে একত্র করে হানাদারদের খবর দেয়। পাকিস্তানি সেনারা বিভিন্ন ঘরে ঢুকে স্বর্ণালংকার, টাকা-পয়সা লুট করে ও সবাইকে টাকা-পয়সা সম্পর্কে জিজ্ঞাসাবাদ করে। এ সময় আলতাব আলীর খালা তাঁর কাছে টাকা থাকার কথা বলে আলতাবকে নিয়ে পালিয়ে যান। এদিকে গুলি করে সবাইকে মেরে ফেলা হয়। মাহতাব হারান তাঁর ছোট ভাই আইয়ুব আলী, ভাইয়ের স্ত্রী মনোয়ারা, তাঁদের এক ছেলে ও এক মেয়েকে। বধ্যভূমি থেকে ফেরা তাঁরা চারজন ওয়েব্যাক মেশিনে আর্কাইভকৃত ১৯ আগস্ট ২০২০ তারিখে, সোহেল রহমান, দৈনিক প্রথম আলো, ১৫ ডিসেম্বর, ২০০৯ গণহত্যা প্রবেশদ্বার
মাড়িয়া ইউনিয়ন, বাগমারা

মাড়িয়া বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন। মাড়িয়া ইউনিয়নের আয়তন ৭.১১ বর্গকিলোমিটার। মাড়িয়া ইউনিয়ন বাগমারা উপজেলার আওতাধীন ১০ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। ২০১১ সালের আদমশুমারি অনুযায়ী মাড়িয়া ইউনিয়নের মোট জনসংখ্যা ১৯৮২৭ জন, যার মধ্যে ৯৮১৩ জন পুরুষ ও ৯৯১৬ জন মহিলা। ইউনিয়নটিতে ৩৩ টি গ্রাম, ৫২৫৬ টি পরিবার, ৪ টি হাটবাজার ও ১৪৪৫৬ জন রয়েছে। বাগমারা উপজেলা রাজশাহী বিভাগ রাজশাহী জেলা "বাগমারা উপজেলা - বাংলাপিডিয়া"। bn.banglapedia.org। সংগ্রহের তারিখ ২০২০-০৯-১১।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  দাপ্তরিক ওয়েবসাইট
থানাপাড়া বধ্যভূমি

থানাপাড়া রাজশাহীর চারঘাট উপজেলার পদ্মাপাড়ে অবস্থিত। ১৩ এপ্রিল, ১৯৭১ তারিখে শহীদপাড়া বধ্যভূমিতে পাকিস্তানি সেনাবাহিনীর আক্রমণে নিহত হন প্রায় ৪০০ বাঙালি। এ হত্যাযজ্ঞে গুলিবিদ্ধ হয়েও প্রাণে বেঁচে যান আবদুর রউফ। ১৫ ডিসেম্বর, ২০০৯ তারিখে দৈনিক প্রথম আলোয় প্রকাশিত "বধ্যভূমি থেকে ফেরা তাঁরা চারজন" রিপোর্টে বলা হয়, সেদিনের ঘটনার বর্ণনা দিতে গিয়ে তিনি (আবদুর রউফ) বলেন, ‘হানাদারদের হত্যাযজ্ঞ থেকে প্রাণে বাঁচতে এলাকার সহস্রাধিক নারী-পুরুষ ঘর থেকে বেরিয়ে পদ্মাপাড়ে জমায়েত হয়। এমন সময় খবর পেয়ে পাকিস্তানি সেনারা এসে সবার হাত বেঁধে লাইনে দাঁড় করায়। একপর্যায়ে হানাদারেরা এলোপাতাড়ি গুলিবর্ষণ শুরু করলে কিছুক্ষণের মধ্যে সবাই মারা যায়। পাকিস্তানি সেনারা শেষ গুলিটি করে আমাকে। গুলিটি আমার ডান হাতের বাহু ও কাঁধে লাগে। গুলি খেয়ে লাশের স্তূপের মধ্যে পড়ে যাই। পরে পাকিস্তানি সেনারা লাশগুলো জ্বালানোর কথা বলে পেট্রল আনতে যায়। এই ফাঁকে আমি ওঠে দৌড়ে নদীতে ঝাঁপ দিই। নদী থেকে পেট্রল ঢেলে আগুন দিয়ে লাশগুলো জ্বালিয়ে দিতে দেখি। দৈনিক প্রথম আলো, " বধ্যভূমি থেকে ফেরা তাঁরা চারজন ওয়েব্যাক মেশিনে আর্কাইভকৃত ১৯ আগস্ট ২০২০ তারিখে, সোহেল রহমান, ১৫ ডিসেম্বর, ২০০৯
গাজী এরশাদ আলী

গাজী এরশাদ আলী (১৬ জুন ১৯৩৭–২৩ ফেব্রুয়ারি ২০০৭) বাংলাদেশের যশোর জেলার রাজনীতিবিদ যিনি তৎকালীন যশোর-৭ আসনের সংসদ সদস্য ছিলেন। গাজী এরশাদ আলী ১৬ জুন ১৯৩৭ যশোর জেলার কেশবপুর উপজেলার মূলগ্রামে জন্মগ্রহণ করেন। তিনি ১৯৪৮ সালে কেশবপুর দোরমুটিয়া জুনিয়র মাদ্রাসা থেকে নিম্নমাধ্যমিক, ১৯৫৩ সালে কেশবপুর হাইস্কুল থেকে মাধ্যমিক, ১৯৫৬ সালে যশোর সরকারী এম. এম. কলেজ থেকে উচ্চ মাধ্যমিক এবং ১৯৫৯ সালে ডিগ্রী পাশ করেন। গাজী এরশাদ আলী ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন যশোর-৭ আসন থেকে সংসদ সদস্য নির্বাচিত হন। গাজী এরশাদ আলী ২৩ ফেব্রুয়ারি ২০০৭ মৃত্যুবরণ করেন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "আজ সাবেক সংসদ সদস্য গাজী এরশাদ আলী'র ৬ষ্ট মৃত্যুবার্ষিকী"। দৈনিক পত্রদূত। ২৩ ফেব্রুয়ারি ২০১৩। ১৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৬ সেপ্টেম্বর ২০২০।
কচাকাটা ইউনিয়ন

কচাকাটা ইউনিয়ন বাংলাদেশের কুড়িগ্রাম জেলার নাগেশ্বরী উপজেলার দুধকুমার নদীর পূর্বে, আসাম সীমান্তে, ব্রহ্মপুত্র নদীর উত্তর ধারে অবস্থিত একটি প্রশাসনিক ইউনিয়ন।
সোহরাব হোসাইন

মো. সোহরাব হোসাইন একজন বাংলাদেশী অবসরপ্রাপ্ত সরকারি কর্মকর্তা যিনি সর্বশেষ বাংলাদেশ সরকারি কর্ম কমিশনের চেয়ারম্যান হিসেবে দায়িত্ব পালন করেছেন। তিনি পূর্বে শিক্ষা মন্ত্রণালয়ের সচিব এবং মাধ্যমিক ও উচ্চ শিক্ষা বিভাগের সিনিয়র সচিব ছিলেন। সোহরাব হোসাইন ১৯৬১ সালে নোয়াখালীর চাটখিলে জন্মগ্রহণ করেন। তার পিতা মৃত মো. হাবিব উল্লাহ ও মাতা মৃত রহিমা খাতুন। সোহরাব হোসাইন ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতক (সম্মান) ও স্নাতকোত্তর ডিগ্রি অর্জন করেন। ছাত্রজীবন থেকেই তিনি বিভিন্ন সামাজিক, সাংস্কৃতিক ও স্বেচ্ছাসেবী সংগঠনের সঙ্গে জড়িত। তিনি ঢাকা বিশ্ববিদ্যালয় সাংস্কৃতিক দল ও নাট্যচক্রের সদস্য ছিলেন। সোহরাব হোসাইন ১৯৮৪ সালের বাংলাদেশ সিভিল সার্ভিস প্রশাসন ক্যাডারের কর্মকর্তা হিসেবে যোগদান করেন। তিনি বাংলাদেশ সরকারের সিনিয়র সচিব এবং শিক্ষা মন্ত্রণালয়ের মাধ্যমিক ও উচ্চ শিক্ষা বিভাগের সিনিয়র সচিব হিসেবে দায়িত্ব পালন শেষে ২০১৯ সালের ৩১ ডিসেম্বর অবসরোত্তর ছুটিতে (পিআরএল) যান। এরপর ১৬ সেপ্টেম্বর ২০২০ সালে তিনি বাংলাদেশ সরকারী কর্মকমিশনের চেয়ারম্যান হিসেবে নিয়োগ পান। সংবিধানের ১৩৮ (১) অনুচ্ছেদ অনুযায়ী রাষ্ট্রপতি পিএসসি’র চেয়ারম্যান নিয়োগ করেন। চেয়ারম্যান প্রধান বিচারপতির কাছ থেকে শপথ গ্রহণ করেন। দায়িত্ব নেয়ার তারিখ থেকে পরবর্তী ৫ বছর বা বয়স ৬৫ বছর পূর্ণ হওয়া পর্যন্ত (যেটি আগে আসে) তিনি এ পদে দায়িত্ব পালন করবেন। এছাড়াও তিনি বাংলা একাডেমির আজীবন সদস্য। সোহরাব হোসাইন ব্যক্তিগত জীবনে বিবাহিত। তার স্ত্রী মাহমুদা ইয়াসমীন বর্তমানে ঢাকা বিশ্ববিদ্যালয়ে অণুজীববিজ্ঞান বিভাগের অধ্যাপক। তাদের এক কন্যাসন্তান রয়েছে। "পিএসসি চেয়ারম্যানসহ পদত্যাগ করলেন ১২ সদস্য"। দৈনিক প্রথম আলো। ৮ অক্টোবর ২০২৪।  "সোহরাব হোসাইন সরকারি কর্মকমিশনের নতুন চেয়ারম্যান"। একুশে টেলিভিশন অনলাইন। ১৬ সেপ্টেম্বর ২০২০। সংগ্রহের তারিখ ১৬ সেপ্টেম্বর ২০২০।  "পিএসসির নতুন চেয়ারম্যান মো. সোহরাব হোসাইন"। দ্যা ডেইলি স্টার। ১৬ সেপ্টেম্বর ২০২০। সংগ্রহের তারিখ ১৬ সেপ্টেম্বর ২০২০।  "পিএসসির চেয়ারম্যান হলেন সোহরাব হোসাইন"। বাংলানিউজ২৪। ১৬ সেপ্টেম্বর ২০২০। সংগ্রহের তারিখ ১৬ সেপ্টেম্বর ২০২০।  "পিএসসির নতুন চেয়ারম্যান সোহরাব হোসাইন"। ১৬ সেপ্টেম্বর ২০২০। সংগ্রহের তারিখ ১৬ সেপ্টেম্বর ২০২০।  "পিএসসির চেয়ারম্যান হলেন সোহরাব হোসাইন"। ১৬ সেপ্টেম্বর ২০২০। সংগ্রহের তারিখ ১৬ সেপ্টেম্বর ২০২০।
নজরুল ইসলাম (যশোরের রাজনীতিবিদ)

নজরুল ইসলাম বাংলাদেশের যশোর জেলার রাজনীতিবিদ যিনি যশোর-৪ আসনের সংসদ সদস্য ছিলেন। নজরুল ইসলাম যশোর জেলায় জন্মগ্রহণ করেন। নজরুল ইসলাম ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে যশোর-৪ আসন থেকে সংসদ সদস্য নির্বাচিত হন। ১৯৯১ সালের পঞ্চম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে যশোর-৪ আসন থেকে তিনি পরাজিত হয়েছিলেন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "পঞ্চম থেকে দশম: আসনভিত্তিক ভোটের ফল"। বিডিনিউজ টোয়েন্টিফোর ডটকম। ২৭ ডিসেম্বর ২০১৮। ৩১ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৩১ জুলাই ২০২০।
গণিপুর ইউনিয়ন

গণিপুর বাংলাদেশের রাজশাহী বিভাগের রাজশাহী জেলার অন্তর্গত বাগমারা উপজেলার একটি ইউনিয়ন। গণিপুর ইউনিয়নের আয়তন ৩৫.৮২ বর্গকিলোমিটার। গণিপুর ইউনিয়ন বাগমারা উপজেলার আওতাধীন ১১ নং ইউনিয়ন পরিষদ। এ ইউনিয়নের প্রশাসনিক কার্যক্রম বাগমারা থানার আওতাধীন। এটি জাতীয় সংসদের ৫৫ নং নির্বাচনী এলাকা রাজশাহী এর অংশ। ২০১১ সালের আদমশুমারি অনুযায়ী গণিপুর ইউনিয়নের মোট জনসংখ্যা ৪০,০০০ জন, যার মধ্যে ২১,০০০ জন পুরুষ ও ১৯,০০০ জন মহিলা। ইউনিয়নটিতে ২৮ টি মৌজা, ৩২ টি গ্রাম, ৯ টি ওয়ার্ড আছে। এছাড়া ৩ টি ডিগ্রী কলেজ, ৩ টি বালিকা বিদ্যালয়, ৯ টি উচ্চ বিদ্যালয়, ১০ টি সরকারী প্রাথমিক বিদ্যালয়, ১৩ টি রেজিঃ বা বে-সরকারী প্রাথমিক বিদ্যালয়, ১ টি হাসপাতাল, ১ টি স্বাস্থ্য উপকেন্দ্র, ১ টি এবতেদায়ী মাদ্রাসা, ৩ টি হাফেজিয়া মাদ্রাসা, ১ টি এতিখানা, ৮ টি হাটবাজার ৩ টি ফেরিঘাট আছে। বাগমারা উপজেলা রাজশাহী বিভাগ রাজশাহী জেলা "বাগমারা উপজেলা - বাংলাপিডিয়া"। bn.banglapedia.org। ২০১৬-০৪-০২ তারিখে মূল থেকে আর্কাইভ করা। সংগ্রহের তারিখ ২০২০-০৯-১১।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  "১১ নং গণিপুর ইউনিয়ন"। www.ganipurup.rajshahi.gov.bd। ২০২০-০২-২৬ তারিখে মূল থেকে আর্কাইভ করা। সংগ্রহের তারিখ ২০২০-০৯-১৬।  দাপ্তরিক ওয়েবসাইট
রজার হ্যারিস

রজার মেরেডিথ হ্যারিস (ইংরেজি: Roger Harris; জন্ম: ২৭ জুলাই, ১৯৩৩) অকল্যান্ডের ওতাহুহু এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে অত্যন্ত সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন রজার হ্যারিস। ১৯৫৫-৫৬ মৌসুম থেকে ১৯৭৩-৭৪ মৌসুম পর্যন্ত রজার হ্যারিসের প্রথম-শ্রেণীর খেলোয়াড়ী জীবন চলমান ছিল। ডানহাতি উদ্বোধনী ব্যাটসম্যান ও মাঝে-মধ্যে মিডিয়াম-পেস বোলিং করতেন রজার হ্যারিস। ১৯৫৫-৫৬ মৌসুম থেকে ১৯৭৩-৭৪ মৌসুম পর্যন্ত অকল্যান্ডের পক্ষে খেলেন। তন্মধ্যে, ১৯৫৮-৫৯ মৌসুমের প্লাঙ্কেট শীল্ডে ৩৬.৫৫ গড়ে ৩২৯ রান তুলেন তিনি। ১৯৬৯-৭০ মৌসুমে নর্দার্ন ডিস্ট্রিক্টসের বিপক্ষে অকল্যান্ডের সদস্যরূপে প্রথম-শ্রেণীর ক্রিকেটে ব্যক্তিগত সর্বোচ্চ ১৫৭ রানের ইনিংস খেলেন। তিনি ও গ্রাহাম গেডি পাপাতোতো ক্রিকেট ক্লাবের পক্ষে ও প্লাঙ্কেট শীল্ডে অকল্যান্ডের পক্ষে বেশ কয়েকটি খেলায় একত্রে ব্যাটিংয়ে নেমে শতরানের জুটি গড়েছিলেন। এছাড়াও, তারা একত্রে ৩০ বছরের অধিক সময় ধরে লন বোলসের জুটি গড়েন। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন রজার হ্যারিস। সবগুলো টেস্টই ইংল্যান্ডের বিপক্ষে খেলেছিলেন তিনি। ২৭ ফেব্রুয়ারি, ১৯৫৯ তারিখে ক্রাইস্টচার্চে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৪ মার্চ, ১৯৫৯ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি। ১৯৫৮-৫৯ মৌসুমের শেষদিকে ইংল্যান্ডের বিপক্ষে অংশগ্রহণকৃত দুই খেলায় ব্যাটিং উদ্বোধনে নামেন। ঐ একই খেলায় টেস্ট অভিষেকধারী ব্রুস বোল্টনের সাথে উদ্বোধনী জুটি গড়লেও তিনি সফল হননি। দুই টেস্টে তিনি মাত্র ৩১ রান সংগ্রহ করতে পেরেছিলেন। এরপর, আর তাকে কোন টেস্ট খেলার জন্যে আমন্ত্রণ জানানো হয়নি। "Cricket: Centenary boost for Papatoetoe club -"। The New Zealand Herald। ২৩ নভেম্বর ২০০৫। সংগ্রহের তারিখ ২৭ ফেব্রুয়ারি ২০১২।  "Plunket Shield Batting averages 1958-59"। CricketArchive। সংগ্রহের তারিখ ১৫ মে ২০১৭।  "Auckland v Northern Districts 1969-70"। CricketArchive। সংগ্রহের তারিখ ১৫ মে ২০১৭।  "MOST RUNS" (পিডিএফ)। 112TH ANNUAL REPORT 2017 – 2018। Papatoetoe Cricket Club। জুলাই ২৪, ২০১৮। পৃষ্ঠা 36। সংগ্রহের তারিখ অক্টোবর ১৯, ২০১৮।  "Wisden Obituaries - 2014: GEDYE, SYDNEY GRAHAM"। Wisden Cricketers' Almanack। John Wisden & Co। ২০১৫। পৃষ্ঠা 189।  DJ Cameron (আগস্ট ১২, ২০১৪)। "Former Kiwi cricket rep Graham Gedye dies"। The New Zealand Herald। সংগ্রহের তারিখ অক্টোবর ১৯, ২০১৮।  বিল প্লেল অ্যালবি রবার্টস নিউজিল্যান্ডীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে রজার হ্যারিস (ইংরেজি) ক্রিকেটআর্কাইভে রজার হ্যারিস (সদস্যতা প্রয়োজনীয়) (ইংরেজি)
পেরুম্বলম

পেরুম্বলম (মালয়ালম: പെരുമ്പളം, প্রতিবর্ণী. পেরুম্বল়ম্) দক্ষিণ ভারতে অবস্থিত কেরালা রাজ্যের আলেপ্পি জেলার একটি দ্বীপ তথা গ্রাম। দ্বীপটি ভেম্বনাড় হ্রদে অবস্থিত। প্রশাসনিকভাবে দ্বীপটি চের্তলা তালুকের অংশ৷ ভেম্বনাড় হ্রদে অবস্থিত মূল তিনটি দ্বীপের একটি এটি, যা প্রকৃতি দর্শনের জন্য পর্যটকদের কাছে জনপ্রিয়৷ ২০০১ খ্রিস্টাব্দের জনগণনা অনুসারে এই দ্বীপটির জনসংখ্যা ছিল ৯৬৭৮ জন, যার মধ্যে ৪৭১১ জন পুরুষ ও ৪৯৬৭ জন মহিলা৷ ২০১১ খ্রিস্টাব্দের ভারতের জনগণনা অনুসারে এই দ্বীপটির জনসংখ্যা ছিল ৯৭৩৩ জন, যার মধ্যে ৪৮৮০ জন পুরুষ ও ৪৮৫৩ জন মহিলা৷ ছয় বৎসর অনূর্ধ্ব শিশু ৮২৩ জন৷ মোট সাক্ষরতার হার ৯৪.৫২ শতাংশ যেখানে পুরুষ সাক্ষরতার হার ৯৭.৮৩ শতাংশ ও নারী সাক্ষরতার হার ৯১.২১ শতাংশ৷ পাতিরামানল দ্বীপটির আয়তন মাত্র ১৪৬১ হেক্টর। জেলাসদর আলেপ্পি থেকে ৫৫ কিলোমিটার দূরে এই দ্বীপটি অবস্থিত। "Census of India:Villages with population 5000 & above"। Registrar General & Census Commissioner, India। ৮ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১০ ডিসেম্বর ২০০৮।  "সংরক্ষণাগারভুক্ত অনুলিপি"। ২৬ মে ২০১৮ তারিখে মূল থেকে আর্কাইভ করা। সংগ্রহের তারিখ ১৭ সেপ্টেম্বর ২০২০।  https://censusindia.gov.in/2011-prov-results/data_files/india/Final_PPT_2011_chapter3.pdf&ved=2ahUKEwjDlN_J2-_rAhUKzjgGHduBCc4QFjAAegQIChAC&usg=AOvVaw0Rt7lPzdh9J7ErZv4r8xt6[স্থায়ীভাবে অকার্যকর সংযোগ] https://www.census2011.co.in/data/village/628206-perumbalam-kerala.html&usg=AOvVaw0Rt7lPzdh9J7ErZv4r8xt6[স্থায়ীভাবে অকার্যকর সংযোগ] https://villagedata.in/Kerala/Alappuzha/Cherthala/Perumbalam[স্থায়ীভাবে অকার্যকর সংযোগ]
ঈষ্করিয়োতীয় যিহূদা

ঈষ্করিয়োতীয় যিহূদা (/ˈdʒuːdəs ɪˈskærɪət/; হিব্রু ভাষায়: יהודה איש-קריות‎; গ্রিক: Ὶούδας Ὶσκαριώτης; আরামীয়: ܝܗܘܕܐ ܣܟܪܝܘܛܐ‎; আরবি: يهوذا الإسخريوطي; মৃত্যু আনু. ৩০ – আনু. ৩৩ খ্রিষ্টাব্দ) ছিলেন যীশুখ্রীষ্টের একজন শিষ্য এবং তাঁর বারোজন প্রেরিতদের একজন। চারটি শাস্ত্রীয় সুসমাচার অনুযায়ী, যিহূদা গেৎশিমানী বাগানে যীশুকে চুম্বন করে ও রব্বি ডেকে মহাযাজক ও প্রাচীনবর্গের নিকট তাঁর পরিচয় প্রকাশ করে শত্রুদের হাতে সমর্পণ করে তাঁর সঙ্গে বিশ্বাসঘাতকতা করেন। তার নাম প্রায়ই বিশ্বাসঘাতকতা ও প্রতারণার সমার্থক হিসেবে ব্যবহৃত হয়। যিহূদার উপাধি ঈষ্করিয়োতীয় দ্বারা সম্ভবত বোঝানো হয় যে তিনি করিয়োৎ গ্রামের লোক, তবে এই ব্যাখ্যা সার্বজনীনভাবে গৃহীত নয় এবং এর অনেক ভিন্ন ব্যাখ্যাও প্রদান করা হয়েছে। সুসমাচারগুলোর মধ্যে প্রাচীনতম সাধু মার্ক লিখিত সুসমাচারে যিহূদার বিশ্বাসঘাতকতার কোনো অভিপ্রায় উল্লেখ করা হয়নি, তবে নিস্তারপর্বের ভোজে যীশু কর্তৃক ভবিষ্যদ্বাণীর উল্লেখ রয়েছে যা পরবর্তী সুসমাচারগুলোতেও বর্ণিত হয়েছে। সাধু মথি লিখিত সুসমাচারে (মথি ২৬:১৫) বলা হয়েছে যে যিহূদা ত্রিশ রৌপ্যখণ্ডের বিনিময়ে যীশুকে প্রধান যাজকদের হাতে সমর্পণ করতে সম্মত হন। সাধু লূক লিখিত সুসমাচার (লূক ২২:৩–৯) ও সাধু যোহন লিখিত সুসমাচারমতে (যোহন ১৩:২৭) তিনি শয়তান দ্বারা আচ্ছন্ন ছিলেন। মথি ২৭:১–১০ ছত্র অনুসারে, যীশু ক্রুশারোপিত হবেন জানার পর যিহূদা অনুশোচনা করে তার প্রতারণার ফলে প্রাপ্ত রৌপ্যমুদ্রা যিহূদী মহাযাজক ও প্রাচীনবর্গের নিকট ফিরিয়ে দেন এবং গলায় দড়ি দিয়ে আত্মহত্যা করেন। ওই মুদ্রা দিয়ে যাজকেরা বিদেশিদের কবর দেওয়ার জন্য কুম্ভকারের জমি কেনে। ওই জমিকে রক্তক্ষেত্র বলে ডাকা হত কারণ এটি ছিল রক্তমূল্যে কেনা। মথি, মথি, মার্ক, মার্ক, লূক, লূক, যোহন, যোহব Ehrman, Bart D. (২০১৬), Jesus Before the Gospels: How the Earliest Christians Remembered, Changed, and Invented their Stories of the Savior, New York City, New York: HarperOne, আইএসবিএন 978-0-06-228520-1 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gubar, Susan (২০০৯), Judas: A Biography, New York City, New York and London, England: W. W. Norton & Company, আইএসবিএন 978-0-393-06483-4 উদ্ধৃতি টেমপ্লেট ইংরেজি প্যারামিটার ব্যবহার করেছে (link) Stanford, Peter (২০১৫), Judas: The Most Hated Name in History, Berkeley, California: Counterpoint, আইএসবিএন 978-1-61902-750-3 উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ]